b'\n_START_ARTICLE_\nLorentz Vogt\n_START_SECTION_\nFamiliebakgrunn\n_START_PARAGRAPH_\nHan ble f\xc3\xb8dt inn i slekten Vogt i Kristiania som s\xc3\xb8nn av stortingsmann og riksrevisor Svend Borchmann Hersleb Vogt og Abigael Olivia Vogt. Lorentz Vogt giftet seg i 1911 med Ida Marie Fabricius, og ble far til ambassad\xc3\xb8r Hersleb Vogt.\n_START_SECTION_\nIndustriforbundets direkt\xc3\xb8r\n_START_PARAGRAPH_\nI 1924 ble han administrerende direkt\xc3\xb8r i Norges Industriforbund og redakt\xc3\xb8r for bladet Norges Industri. Han var styremedlem i Norges Varemesse 1924\xe2\x80\x931942 og Norges Standardiseringsforbund 1924\xe2\x80\x931938. Han var medlem av en rekke statlige r\xc3\xa5d og kommisjoner, styreformann i Rikstrygdeverket 1936\xe2\x80\x931942 samt styremedlem i statsforetaket Norsk Brenselimport AS 1940\xe2\x80\x931942._NEWLINE_Under den andre verdenskrig ble b\xc3\xa5de Vogt og Hans Horn ansett som vennlig innstilte overfor tyskerne, men fiendtlige overfor NS. De s\xc3\xb8kte \xc3\xa5 holde seg utenfor den politiske konfrontasjonen, og innordnet forbundet etter det nye systemet. Sykdom og forholdet til Vidkun Quisling bidro til at Vogt avgikk som direkt\xc3\xb8r i 1942._NEWLINE_Vogt var kritisk til deler av landssvikoppgj\xc3\xb8ret etter krigen. Han skrev at de mange dommene gjorde Norge til \xc2\xabden ubetinget ledende forr\xc3\xa6derinasjon i Vest-Europa,\xc2\xbb fordi Norge fikk, relativt sett, ti ganger s\xc3\xa5 mange landssvikere som Danmark, Frankrike, Nederland og Belgia.\n_START_SECTION_\nUtmerkelser\n_START_PARAGRAPH_\nVogt var ridder av den danske Dannebrogordenen og den svenske Nordstjerneordenen, kommand\xc3\xb8r av 2. klasse av Det ungarske fortjenstkors og kommand\xc3\xb8r av 2. klasse av Den spanske, sivile fortjenstorden. Han ble tildelt det \xc3\xb8sterrikske \xc3\x86restegnet for fortjenester.'